Javaslat AZ EURÓPAI PARLAMENT ÉS A TANÁCS RENDELETE a mezőgazdasági termékek belső piacon és harmadik országokban történő megismertetésével és promóciójával kapcsolatos intézkedésekről szóló 3/2008/EK tanácsi rendelet módosításáról /* COM/2011/0663 végleges - 2011/0290 (COD) */





INDOKOLÁSA JAVASLAT HÁTTERE Az Európai Unió működéséről szóló szerződés (EUMSZ) 290. és 291. cikke két bizottsági jogi aktust különböztet meg: Az EUMSZ 290. cikke lehetővé teszi, hogy a jogalkotó felhatalmazást adjon a Bizottság részére olyan általános hatályú nem jogalkotási aktusok elfogadására, amelyek a jogalkotási aktusok egyes nem alapvető rendelkezéseit kiegészítik, illetve módosítják. A Bizottság által ily módon elfogadott jogi aktusokat a Szerződés által használt terminológia „felhatalmazáson alapuló jogi aktusként” említi (290. cikk (3) bekezdés). Az EUMSZ 291. cikke lehetővé teszi, hogy a tagállamok nemzeti jogukban elfogadják a kötelező erejű uniós jogi aktusok végrehajtásához szükséges intézkedéseket. Az ilyen jogi aktusok végrehajtási hatásköröket ruházhatnak a Bizottságra abban az esetben, ha végrehajtásuknak egységes feltételek szerint kell történnie. A Bizottság által ily módon elfogadott jogi aktusokat a Szerződés által használt terminológia „végrehajtási aktusként” említi (291. cikk (4) bekezdés). Ezen javaslat célja a mezőgazdasági termékek belső piacon és harmadik országokban történő megismertetésével és promóciójával kapcsolatos intézkedésekről szóló, 2007. december 17-i 3/2008/EK tanácsi rendelet[1] összehangolása az EUMSZ említett rendelkezéseivel. Ezen javaslat értelmében a mezőgazdasági termékek belső piacon és harmadik országokban történő megismertetésével és promóciójával kapcsolatos intézkedéseket érintő szakpolitika céljait és alapelveit, valamint más alapvető fontosságú elemeit a jogalkotó határozza meg. Így a jogalkotó határozza meg az adott szakpolitika célkitűzéseit és a stratégiai megközelítés, a programozás, a komplementaritás, a konzisztencia és az Unió egyéb szakpolitikáinak való megfelelés elveit is. Ugyancsak a jogalkotó határozza meg a partnerség, a szubszidiaritás, a férfiak és nők közötti egyenlőség, valamint a megkülönböztetés tilalmának elvét. A Bizottságnak felhatalmazáson alapuló jogi aktusok útján meg kell határoznia a „tájékoztató és promóciós program” fogalmát (1. cikk (1) bekezdés). Továbbá a Bizottság felhatalmazáson alapuló jogi aktusok segítségével meghatározza azokat a jellemzőket, melyekkel a programok tájékoztató és promóciós üzeneteinek rendelkezniük kell annak érdekében, hogy erősíthető legyen mind az üzenetek objektivitása, mind pedig a fogyasztóvédelem (1. cikk (3) bekezdés). Ezenkívül a Bizottság meghatározza azon témák, termékek és harmadik országok jegyzékét, melyekre ezek az intézkedések vonatkozhatnak (4. cikk). Emellett a tájékoztató és promóciós programokra vonatkozó szabályokat fogad el (5. cikk). Továbbá részletes szabályokat fogad el azon programok zavartalan lebonyolításának érdekében, melyeket harmadik országokban, nemzetközi szervezetekkel együttműködésben kell végrehajtani (6. cikk). Annak érdekében, hogy biztosítható legyen az uniós támogatás leghatékonyabb felhasználása, a Bizottság, a jogalkotó által korábban meghatározottakat kiegészítve, további prioritásokat is meghatározhat a programok kiválasztásához (8. cikk (1) bekezdés). A jogalkotónak továbbá felhatalmazást kell adnia a Bizottságnak arra, hogy a Szerződés 291. cikke (2) bekezdésének megfelelően végrehajtási aktusokat fogadjon el a programok előzetes tagállami (7. cikk) és bizottsági kiválasztása (8. cikk), a programok hiányában követendő eljárás (9. cikk), a végrehajtó szervek jóváhagyása (11. cikk (4) bekezdés), az anyagok felhasználása és a programok nyomon követése (12. cikk (3) bekezdés), a programok finanszírozási módja, a programok végrehajtásához szükséges szerződések megkötése, a biztosítékok nyújtása, a fizetés módja és a jogosulatlan kifizetések visszafizettetése, az ellenőrzések és szankciók (13. cikk (9) bekezdés) egységes feltételei biztosításának tekintetében. Végezetül, tekintettel a Bizottság által gyakorolt, a 3/2008/EK rendelettel ráruházott egyes hatáskörök jelentőségére, azokat indokolt belefoglalni a szóban forgó rendeletbe. Ez érinti i. a vidékfejlesztési támogatásról szóló 1698/2005/EK tanácsi rendelet keretében támogatott, a belső piacra irányuló tájékoztató és promóciós intézkedések kizárását a 3/2008/EK rendelet keretében nyújtható támogatások köréből annak érdekében, hogy kiküszöbölhető legyen a kettős finanszírozás kockázata (vö. 501/2008/EK bizottsági rendelet[2] 15. cikke (2) bekezdése); ii. az alapelveket, melyek értelmében az uniós költségvetés megfelelő kezelésének érdekében a javaslattevő szervezetek biztosítékot nyújtanak a program megfelelő teljesítésének biztosítására (vö. 501/2008/EK rendelet 16. cikke (3) bekezdése), iii. valamint, hogy a javaslattevő szervezetek büntetendők, amennyiben elmulasztják kötelezettségeik teljesítését (vö. 501/2008/EK rendelet 27. cikke). 1. AZ ÉRDEKELT FELEKKEL FOLYTATOTT KONZULTÁCIÓK EREDMÉNYEI ÉS A HATÁSVIZSGÁLATOK Nem volt szükség sem konzultációra az érdekeltekkel, sem hatásvizsgálatra, mivel a 3/2008/EK tanácsi rendeletnek az EUMSZ-hez való hozzáigazítására irányuló javaslat olyan intézményközi kérdésre vonatkozik, amely valamennyi tanácsi rendeletet érinti. 2. A JAVASLAT JOGI ELEMEI · A javaslat összefoglalása A Bizottságra a 3/2008/EK tanácsi rendelettel ráruházott, felhatalmazáson alapuló, illetve végrehajtási hatáskörök azonosítása, továbbá a szóban forgó jogi aktusok elfogadására alkalmazandó eljárás megállapítása. Meghatározott, eddig a Bizottság által gyakorolt hatáskörök belefoglalása a 3/2008/EK rendeletbe. · Jogalap Az Európai Unió működéséről szóló szerződés 42. és 43. cikke. · A szubszidiaritás elve Az EU tájékoztató és promóciós szakpolitikája eredményesen egészíti ki és érvényesíti a tagállamok intézkedéseit azáltal, hogy javítja az uniós és a harmadik országbeli fogyasztók által a termékről alkotott képet, különös tekintettel az élelmiszerek minőségére, tápértékére és biztonságos voltára, valamint az előállítás módszereire. Azáltal, hogy hozzájárul új piacok szerzéséhez a harmadik országokban, ez a tevékenység várhatóan a nemzeti és a magánkezdeményezésekre is ösztönzően hat majd. A javaslat megosztott uniós és tagállami hatáskörbe tartozik és megfelel a szubszidiaritás elvének. · Az arányosság elve A mezőgazdasági és élelmiszeripari termékek kereskedelmét is érintő fokozódó kereskedelmi liberalizáció eredményeképp az uniós tagállamok és a harmadik országok közötti kereskedelem jelentősége egyre nő. Ugyanakkor az uniós és globális piacokon a nem uniós termelőkkel versengő uniós termelők számára nyújtott támogatásokat korlátozták (pl. export-visszatérítés). Ennélfogva a mezőgazdasági termékek belső piacon és harmadik országokban történő megismertetésével és promóciójával kapcsolatos intézkedésekről szóló rendelet döntő jelentőségű eszköz, mely összhangban áll a Kereskedelmi Világszervezet (WTO) mezőgazdasági megállapodásában meghatározott új kerettel. Emellett az uniós mezőgazdasági termékek magas minőségét előíró szabályok ismertségének növelése, valamint az egynél több uniós tagállamot vagy egynél több mezőgazdasági ágazatot érintő közös promóciós programok támogatása magától értetődően az EU kötelességei közé tartozik. A javaslat megfelel az arányosság elvének. · A jogi aktus típusának megválasztása Javasolt aktus: európai parlamenti és tanácsi rendelet. 3. KÖLTSÉGVETÉSI VONZATOK A javaslatnak nincsenek a költségvetést érintő vonzatai. 4. OPCIONÁLIS ELEMEK Nincsenek opcionális elemek. 2011/0290 (COD) Javaslat AZ EURÓPAI PARLAMENT ÉS A TANÁCS RENDELETE a mezőgazdasági termékek belső piacon és harmadik országokban történő megismertetésével és promóciójával kapcsolatos intézkedésekről szóló 3/2008/EK tanácsi rendelet módosításáról AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 42. cikke első bekezdésére és 43. cikke (2) bekezdésére, tekintettel az Európai Bizottság javaslatára[3], a jogalkotási aktus tervezetének a nemzeti parlamentek számára való megküldését követően, tekintettel az Európai Gazdasági és Szociális Bizottság véleményére[4], a rendes jogalkotási eljárás keretében[5], mivel: (1) A 3/2008/EK tanácsi rendelet[6] hatásköröket ruház a Bizottságra a szóban forgó rendelet alkalmazása részletes szabályainak elfogadása céljából. (2) A Lisszaboni Szerződés hatálybalépése nyomán a 3/2008/EK rendelet értelmében a Bizottságra ruházott hatásköröket összhangba kell hozni az Európai Unió működéséről szóló szerződés (a Szerződés) 290. és 291. cikkével. (3) A 3/2008/EK rendeletben meghatározott intézkedések következetessége és eredményessége, megfelelő lebonyolításuk és az uniós források leghatékonyabb felhasználása biztosításának érdekében, a Bizottságnak felhatalmazást kell adni arra, hogy a Szerződés 290. cikke értelmében jogalkotási aktusokat fogadjon el a tájékoztató és promóciós programok fogalmának meghatározására, a programok tájékoztató és promóciós üzenetei tekintetében előírandó jellemzők kidolgozására, az intézkedések által lehetségesen lefedett témák, termékek és harmadik országok jegyzékének összeállítására, a tájékoztató és promóciós programokkal kapcsolatos stratégia meghatározására, a harmadik országokban nemzetközi szervezetek közreműködésével végrehajtandó intézkedésekre vonatkozó részletes szabályok elfogadására és a programok kiválasztásával kapcsolatos további prioritások meghatározására, kiegészítve ezzel a 3/2008/EK rendeletben korábban meghatározottakat. Különösen fontos, hogy a Bizottság az előkészítő munka során megfelelő konzultációkat folytasson, többek között szakértői szinten. A felhatalmazáson alapuló jogi aktusok előkészítése és megszövegezése során a Bizottságnak gondoskodnia kell a vonatkozó dokumentumoknak az Európai Parlamenthez és a Tanácshoz történő egyidejű, időben és megfelelő módon történő eljuttatásáról. (4) A 3/2008/EK rendelet egységes feltételek mellett történő végrehajtásának biztosítása érdekében a Bizottságot végrehajtási hatáskörökkel kell felruházni. E hatásköröket a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról szóló, 2011. február 16-i 182/2011/EU európai parlamenti és tanácsi rendelet[7] rendelkezéseinek megfelelően kell gyakorolni. (5) Tekintettel a Bizottság által gyakorolt, a 3/2008/EK rendelettel ráruházott egyes hatáskörök jelentőségére, azokat indokolt belefoglalni a szóban forgó rendeletbe. Ez érinti i. az egyéb uniós rendszerek keretében már támogatott tájékoztató és promóciós intézkedések kizárását a 3/2008/EK tanácsi rendelet keretében nyújtható támogatások köréből, tekintettel a kettős finanszírozás kockázatára; ii. azt az alapelvet, mely szerint a javaslattevő szervezeteknek biztosítékot kell nyújtaniuk a programok megfelelő teljesítésének biztosítására; valamint iii. azt az alapelvet, mely szerint az uniós költségvetés megfelelő kezelésének biztosítása érdekében a javaslattevő szervezetek büntetendők, amennyiben elmulasztják kötelezettségeik teljesítését. (6) A 3/2008/EK rendeletet ezért ennek megfelelően módosítani kell, ELFOGADTÁK EZT A RENDELETET: 1. cikk A 3/2008/EK rendelet a következőképpen módosul: (1) Az 1. cikk a következőképpen módosul: (a) Az (1) bekezdés a következő albekezdéssel egészül ki: „A Bizottság felhatalmazáson alapuló jogi aktusok útján meghatározza a tájékoztató és promóciós programok jellemzőit és végrehajtásuk időszakát.” (b) A cikk a következő bekezdésekkel egészül ki: „(3) A Bizottság felhatalmazáson alapuló jogi aktusok útján meghatározza a tájékoztató és promóciós üzenetek jellemzőit. (4) A Bizottság végrehajtási jogi aktusok útján szabályokat fogad el az 1. bekezdésben említett intézkedések végrehajtásáért felelős illetékes hatóságok tagállami kiválasztására.” (2) A 4. cikk első bekezdésében az első mondat helyébe a következő szöveg lép: „A Bizottság felhatalmazáson alapuló jogi aktusok útján meghatározza a 3. cikk szerinti témák és termékek, valamint az érintett harmadik országok jegyzékét.” (3) Az 5. cikk helyébe a következő szöveg lép: „5. cikk A tájékoztató és promóciós programokkal kapcsolatos stratégia (1) A Bizottság felhatalmazáson alapuló jogi aktusok útján követendő szabályokat fogad el a belső piacot érintő tájékoztató és promóciós programok stratégiájának meghatározására. Ezek az előírások általános útmutatást nyújtanak, különösen a következők tekintetében: a) a megvalósítandó célkitűzések és a célközönség; b) egy vagy több olyan téma megjelölése, amelyekre a kiválasztott intézkedéseknek ki kell terjedniük; c) a végrehajtandó intézkedések típusai; d) a programok időtartama; e) a programok végrehajtásához nyújtott uniós pénzügyi hozzájárulás céljára rendelkezésre álló összeg tájékoztató jellegű felosztása piacok és intézkedéstípusok szerint. A friss gyümölcsökkel és zöldségekkel kapcsolatban folytatandó promóció tekintetében különös figyelmet kapnak azon promóciós intézkedések, amelyek az iskolai intézményekben tanuló gyermekeket célozzák. (2) A Bizottság felhatalmazáson alapuló jogi aktusok útján szabályokat fogadhat el a harmadik országokban kezdeményezett, a 3. cikk (2) bekezdésében említett termékek egy részét vagy egészét érintő tájékoztató és promóciós programokra vonatkozó javaslatokban követendő stratégia meghatározására.” (4) A 6. cikk a következőképpen módosul: (a) Az (1) bekezdés helyébe a következő szöveg lép: „(1) A 2. cikk (1) bekezdésének a), b) és c) pontjában, (2) bekezdésében, valamint (3) bekezdésének a), b) és c) pontjában említett intézkedések végrehajtása céljából, az 5. cikk (1) bekezdésében említett felhatalmazáson alapuló jogi aktusokkal összhangban és e cikk (2) bekezdésére is figyelemmel az érintett ágazatot vagy ágazatokat egy vagy több tagállamban, illetve uniós szinten képviselő szakmai és/vagy szakmaközi szervezet vagy szervezetek legfeljebb három évig tartó tájékoztató és promóciós programokra vonatkozó javaslatokat dolgoznak ki.” (b) A (2) bekezdés a következő albekezdéssel egészül ki: „A Bizottság felhatalmazáson alapuló jogi aktusok útján szabályokat fogad el a harmadik országokban, nemzetközi szervezetekkel együttműködésben megvalósítandó promóciós intézkedések végrehajtásával kapcsolatosan.” (5) A 7. cikk a következőképpen módosul: (a) Az (1) bekezdés második albekezdése helyébe a következő szöveg lép: „Az érintett tagállam vagy tagállamok megvizsgálják a javasolt programok alkalmasságát és azt, hogy azok megfelelnek-e ennek a rendeletnek, az 5. cikkben említett felhatalmazáson alapuló jogi aktusoknak és a vonatkozó részletes dokumentációnak. Azt is ellenőrzik, hogy a szóban forgó programok megérik-e a ráfordítást.” (b) A (2) bekezdésben a második és harmadik albekezdés helyébe a következő szöveg lép: „Amennyiben a Bizottság úgy találja, hogy valamely benyújtott program vagy annak bizonyos intézkedései nem felelnek meg az uniós rendelkezéseknek vagy – a belső piacon végrehajtandó intézkedések esetében – az 5. cikkben említett felhatalmazáson alapuló jogi aktusoknak, illetve nem érik meg a ráfordítást, meghatározott határidőn belül értesíti az érintett tagállamot vagy tagállamokat arról, hogy a program egy része vagy egésze nem támogatható. Amennyiben az említett határidőn belül nem érkezik ilyen értesítés, a programot támogathatónak kell tekinteni. A tagállam vagy tagállamok figyelembe veszik a Bizottság által megfogalmazott esetleges észrevételeket, és a 6. cikk (1) bekezdésében említett javaslattevő szervezettel vagy szervezetekkel egyetértésben felülvizsgált programokat meghatározandó határidőn belül megküldik a Bizottságnak.” (c) A cikk a következő (3) bekezdéssel egészül ki: „(3) A Bizottság végrehajtási aktusok útján meghatározza a következőket: a) a programjavaslatok tagállamok részére történő továbbítására vonatkozó szabályok, b) a programok vonatkozásában teljesítendő követelmények és azok a feltételek, melyek teljesítését a programok esetében ellenőrizni kell, c) a tagállamok előzetes kiválasztási eljárására és a Bizottság kiválasztási eljárására vonatkozó szabályok, valamint a vonatkozó határidők.” (6) A 8. cikk helyébe a következő szöveg lép: „8. cikk A tájékoztató és promóciós programok kiválasztása (1) A kiválasztás során elsőbbséget élveznek azok a programok, amelyeket egynél több tagállam nyújt be, vagy amelyek egynél több tagállamban vagy harmadik országban irányoznak elő tevékenységeket. A Bizottság felhatalmazáson alapuló jogi aktusok útján további prioritásokat határozhat meg a programok kiválasztására. (2) A Bizottság végrehajtási jogi aktusok útján dönt egyes meghatározott programok kiválasztásáról, az ezekkel kapcsolatos módosításokról és a vonatkozó költségvetésről.” (7) A 9. cikk a következőképpen módosul: (a) Az (1) bekezdés helyébe a következő szöveg lép: „(1) A belső piacon megvalósítandó, a 2. cikk (1) bekezdésének b) pontjában említett tájékoztató intézkedések közül egyet vagy többet magukban foglaló és a 6. cikk (1) bekezdésének megfelelően benyújtott programok hiányában valamennyi érintett tagállam az 5. cikk (1) bekezdésében említett, felhatalmazáson alapuló jogi aktusok alapján kidolgoz egy programot és az arra vonatkozó dokumentációt, és nyilvános pályázati felhívás útján kiválasztja az általa társfinanszírozásban vállalt program végrehajtásáért felelős szervezetet.” (b) A (2) bekezdés első albekezdése helyébe a következő szöveg lép: „A harmadik országokban megvalósítandó, a 2. cikk (1) bekezdésének a), b) és c) pontjában említett tájékoztató intézkedések közül egyet vagy többet magukban foglaló és a 6. cikk (1) bekezdésének megfelelően benyújtott programok hiányában valamennyi érintett tagállam az 5. cikk (2) bekezdésében említett, felhatalmazáson alapuló jogi aktusok alapján kidolgoz egy programot és az arra vonatkozó dokumentációt, és nyilvános pályázati felhívás útján kiválasztja az általa társfinanszírozásban vállalt program végrehajtásáért felelős szervezetet.” (c) A (3) bekezdés b) pontjának helyébe a következő szöveg lép: „b) a program és a javasolt szervezet megfelelése e rendelet rendelkezéseinek és – adott esetben – az alkalmazandó felhatalmazáson alapuló jogi aktusnak;” (d) A (4) bekezdés helyébe a következő szöveg lép: „4. A programok Bizottság általi vizsgálatára a 7. cikk (2) bekezdése és a 8. cikk alkalmazandó.” (e) Az (5) bekezdést el kell hagyni. (8) A 10. cikk bevezető mondata helyébe a következő szöveg lép: „A 16b. cikk (1) bekezdésében említett bizottság, illetve adott esetben az ökológiai termelésről és az ökológiai termékek címkézéséről szóló, 2007. június 28-i 834/2007/EK tanácsi rendelet* 38e. cikke alapján létrehozott, biogazdálkodással foglalkozó bizottság vagy a mezőgazdasági termékek minőségrendszereiről szóló, 201X. xxxxxx XX-i XXX/201X európai parlamenti és tanácsi rendelet** 54. cikke alapján létrehozott, a mezőgazdasági termékek minőségpolitikájával foglalkozó bizottság tájékoztatását követően a Bizottság határozhat a következő intézkedések közül egynek vagy többnek a végrehajtásáról: * HL L 189., 2007.7.20., 1. o. **HL L […], […], […] o.” (9) A 11. cikk a következőképpen módosul: (a) A (2) bekezdésben a második albekezdést el kell hagyni. (b) A cikk a következő (4) bekezdéssel egészül ki: „(4) A Bizottság végrehajtási jogi aktusok útján meghatározza a kiválasztott végrehajtó szervezetek tagállami jóváhagyásának feltételeit, valamint azon feltételeket, melyek teljesülése esetén a javaslattevő szervezet felhatalmazást kap a program meghatározott részeinek önálló végrehajtására.” (10) A 12. cikk a következő (3) bekezdéssel egészül ki: „(3) A Bizottság végrehajtási jogi aktusok útján szabályokat fogad el a tájékoztató és promóciós anyagok használatával és a programok nyomon követésével kapcsolatosan.” (11) A 13. cikk a következőképpen módosul: (a) A (6) bekezdés helyébe a következő szöveg lép: „(6) [A mezőgazdasági termékpiacok közös szervezésének létrehozásáról] szóló, …-i XXXX/20../EU európai parlamenti és tanácsi rendelet* (egységes KPSZ-rendelet) [összehangolt, egységes KPSZ] [XXX] cikkétől [korábban az 1234/2007/EK rendelet 180. cikke] és az egyes versenyszabályok mezőgazdasági termékek termelésére és kereskedelmére történő alkalmazásáról szóló, 2006. július 24-i 1184/2006/EK tanácsi rendelet** 3. cikkétől eltérően a Szerződés 107., 108. és 109. cikke nem alkalmazandó sem a tagállamok által eszközölt kifizetésekre, ideértve a tagállamok pénzügyi hozzájárulásait, sem pedig a tagállamok vagy a javaslattevő szervezetek által a Szerződés 42. cikke értelmében finanszírozásra jogosult és jelen rendelet 8. cikke értelmében kiválasztott programok támogatására nyújtott, adójellegű bevételekből vagy kötelező hozzájárulásokból származó pénzügyi hozzájárulásokra. *HL L […], […], […] o. **HL L 214., 2006.8.4., 7. o.” (b) A szöveg a következő bekezdésekkel egészül ki: „(7) Azon tájékoztató és promóciós intézkedések, melyek az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló, 2005. szeptember 20-i, 1698/2005/EK tanácsi rendelet* alapján már támogatásban részesülnek, nem minősülnek uniós pénzügyi finanszírozásra jogosultnak a jelen rendelet alapján. (8) A javaslattevő szervezetek biztosítékot nyújtanak a programok megfelelő végrehajtásának biztosítására, továbbá szankcióval sújthatók, amennyiben elmulasztják kötelezettségeik teljesítését. (9) A Bizottság végrehajtási jogi aktusok útján szabályokat fogad el a következőkkel kapcsolatban: a) a jelen rendelet alapján engedélyezett programok finanszírozásának módjai, b) a jelen rendelet alapján engedélyezett programok végrehajtására létrejövő szerződések megkötése, c) biztosítékok nyújtása a javaslattevő szervezetek által és ezek lehívásának módja, d) a fizetés módja és a jogosulatlan kifizetések visszafizettetése, e) a tagállamok által végrehajtandó ellenőrzések módja és a javaslattevő szervezetekre kiróható szankciók. * HL L 277., 2005.10.21., 1. o.” (12) A 15. és 16. cikket el kell hagyni. (13) A rendelet a következő 15a., 16a. és 16b. cikkel egészül ki: „15a. cikk Bizottsági hatáskörök A Bizottság felhatalmazáson alapuló jogi aktusok elfogadására szóló hatáskörrel történő felruházása esetén a 16a. cikket kell alkalmazni. A Bizottság végrehajtási jogi aktusok elfogadására szóló hatáskörrel történő felruházása esetén a 16b. cikkben említett vizsgálóbizottsági eljárással összhangban jár el. 16a. cikk A felhatalmazás gyakorlása (1) A Bizottság az e cikkben meghatározott feltételek szerint felhatalmazást kap felhatalmazáson alapuló jogi aktusok elfogadására. (2) A Bizottság az e rendeletben említett felhatalmazást határozatlan időre kapja. (3) Az Európai Parlament vagy a Tanács bármikor visszavonhatja az e rendeletben említett felhatalmazást. A visszavonásról szóló határozat megszünteti az abban meghatározott felhatalmazást. A határozat az Európai Unió Hivatalos Lapjában való kihirdetését követő napon vagy a benne megjelölt későbbi időpontban lép hatályba. A határozat nem érinti a már hatályban lévő, felhatalmazáson alapuló jogi aktusok érvényességét. (4) A Bizottság a felhatalmazáson alapuló jogi aktus elfogadását követően haladéktalanul és egyidejűleg értesíti arról az Európai Parlamentet és a Tanácsot. (5) Az e rendelet alapján elfogadott, felhatalmazáson alapuló jogi aktus csak akkor lép hatályba, ha az értesítést követő két hónapos időtartam leteltéig sem az Európai Parlament, sem a Tanács nem emelt kifogást a felhatalmazáson alapuló jogi aktus ellen, vagy ha az Európai Parlament és a Tanács az időtartam leteltét megelőzően egyaránt arról tájékoztatta a Bizottságot, hogy nem emel kifogást. Ezen időtartam az Európai Parlament vagy a Tanács kezdeményezésére két hónappal meghosszabbodik. 16b. cikk Végrehajtási jogi aktusok – bizottság (1) A Bizottságot [A mezőgazdasági termékpiacok közös szervezésének létrehozásáról] szóló, …-i XXXX/20../EU európai parlamenti és tanácsi rendelet* (egységes KPSZ-rendelet) [összehangolt, egységes KPSZ] 323. cikkének (2) bekezdése alapján létrehozott, a mezőgazdasági piacok közös szervezésével foglalkozó bizottság segíti. Az említett bizottság a Bizottság végrehajtási hatásköreinek gyakorlására vonatkozó tagállami ellenőrzési mechanizmusok szabályainak és általános elveinek megállapításáról szóló, 2011. február 16-i 182/2011/EU európai parlamenti és tanácsi rendelet* értelmében vett bizottságnak minősül**. (2) Az e bekezdésre történő hivatkozáskor a 182/2011/EU rendelet 5. cikkét kell alkalmazni. * HL L […], […], […] o. ** HL L 55., 2011.2.28., 13. o.” (14) A 17. cikk helyébe a következő szöveg lép: „17. cikk Konzultáció Az e rendeletben említett, felhatalmazáson alapuló vagy végrehajtási jogi aktusok elfogadását megelőzően a Bizottság konzultálhat: a) a 2004/391/EK bizottsági határozattal létrehozott, a mezőgazdasági termékek promóciójával foglalkozó tanácsadó csoporttal; b) a bizottság tagjaiból vagy promóciós és reklámszakértőkből álló "ad hoc" szakmai munkacsoportokkal.” 2. cikk Ez a rendelet az Európai Unió Hivatalos Lapjában való kihirdetését követő huszadik napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, Az Európai Parlament részéről a Tanács részéről az elnök az elnök PÉNZÜGYI KIMUTATÁS || || 1. || KÖLTSÉGVETÉSI MEGNEVEZÉS: 5. fejezet: mezőgazdaság és vidékfejlesztés || ELŐIRÁNYZATOK: Köt.váll.előirányzat: 57 292 184 763 EUR Kifiz. előirányzat: 55 269 004 060 EUR 2. || CÍM: Javaslat: a mezőgazdasági termékek belső piacon és harmadik országokban történő megismertetésével és promóciójával kapcsolatos intézkedésekről szóló 3/2008/EK tanácsi rendelet módosításáról szóló európai parlamenti és tanácsi rendelet 3. || JOGALAP: az EUMSZ 43. cikke 4. || CÉLKITŰZÉSEK: A 3/2008/EK tanácsi rendelettel a Bizottságra ruházott felhatalmazáson alapuló, illetve végrehajtási hatáskörök azonosítása, továbbá a szóban forgó jogi aktusok elfogadására alkalmazandó eljárás megállapítása (a rendelet hozzáigazítása a Lisszaboni Szerződéshez). 5. || PÉNZÜGYI HATÁSOK || 12 HÓNAPOS IDŐSZAK (millió EUR) || FOLYÓ PÉNZÜGYI ÉV [2011] (millió EUR) || KÖVETKEZŐ PÉNZÜGYI ÉV [2012] (millió EUR) 5.0 || KIADÁSOK - AZ EU-KÖLTSÉGVETÉS TERHÉRE (VISSZATÉRÍTÉSEK/INTERVENCIÓK) - A NEMZETI KÖLTSÉGVETÉSEK TERHÉRE - EGYÉB || - || - || - 5.1 || BEVÉTELEK - AZ EU SAJÁT FORRÁSAI (LEFÖLÖZÉSEK/VÁMOK) - NEMZETI SZINTŰ BEVÉTELEK || - || - || - || || [2013] || [2014] || [2015] || [2016] 5.0.1 || BECSÜLT KIADÁSOK || - || - || - || - 5.1.1 || BECSÜLT BEVÉTELEK || - || - || - || - 5.2 || SZÁMÍTÁS MÓDJA: 6.0 || FINANSZÍROZHATÓ-E A PROJEKT A FOLYÓ KÖLTSÉGVETÉS VONATKOZÓ ALCÍMÉBEN SZEREPLŐ ELŐIRÁNYZATOKBÓL? || IGEN NEM 6.1 || FINANSZÍROZHATÓ-E A PROJEKT A FOLYÓ KÖLTSÉGVETÉS ALCÍMEI KÖZÖTTI ÁTCSOPORTOSÍTÁSSAL? || IGEN NEM 6.2 || SZÜKSÉG LESZ-E PÓTKÖLTSÉGVETÉSRE? || IGEN NEM 6.3 || SZÜKSÉG LESZ-E ELŐIRÁNYZATOK BEVEZETÉSÉRE A JÖVŐBENI KÖLTSÉGVETÉSEKBE? || IGEN NEM ÉSZREVÉTELEK: Jelen javaslat célja a tanácsi rendelet hozzáigazítása a Lisszaboni Szerződéshez, ezért nincs hatással a költségvetési kiadásokra. [1] HL L 3., 2008.1.5., 1. o. [2] HL L 147., 2008.6.6., 3. o. [3] HL C ., , . o. [4] HL C ., , . o. [5] HL C ., , . o. [6] HL L 3., 2008.1.5., 1. o. [7] HL L 55., 2011.2.28., 13. o.